Infrastructure Malta (IM) kkonfermat li se tibqa iżomm mal-wegħdiet li għamlet rigward t-triq ġdida skedata bejn Triq San Ġwann Bosco, Triq id-Daħla tas-Sienja u Sqaq il-MUSEUM, f'Ħad-Dingli. Dawn it-talbiet saru mir-residenti ftit ġimgħat ilu. Dan ħareġ fi stqarrija, wara laqgħa li saret ilbieraħ, bejn il-Ministru Ian Borg, l-Uffiċjal Kap Eżekuttiv ta' Infrastructure Malta Fredrick Azzopardi, żewġ repreżentanti tal-Moviment Graffitti u żewġ residenti minn Ħad Dingli. Dawn it-talbiet jinkludu ; l-art biswit it-triq ġdida skedata mhix allokata għall-iżvilupp; konferma li mhux se jinqalgħu aktar siġar tal-ħarrub biex tinbena t-triq ġdida; il-limitazzjoni tal-wisa' tat-triq ġdida għal tmien metri; l-aġġustament ta' kantuniera ta' din it-triq ġdida biex tiġi salvata siġra li hemm fil-viċin; il-bini ta' ħitan tradizzjonali tas-sejjieħ flok ħitan bil-ġebla tal-franka fi Triq San Ġwann Bosco u fit-triq il-ġdida; kif ukoll it-tħawwil t'aktar siġar indiġeni mal-ġenb ta' din it-triq ġdida. Intant il-Moviment Graffitti, f'messaġġ fuq Facebook, żvelaw li se jibqgħu "jżomu posthom" f'Ħad Dingli filwaqt li jikkunsidraw il-passi li jmiss. 📝 Nieħdu nota tal-istqarrija li ħarġu Infrastructure Malta (https://bit.ly/3fRvjeZ) wara l-laqgħa li kellna magħhom u… Posted by Moviment Graffitti on Thursday, 8 April 2021 Il-Moviment Graffitti ilhom 18-il ġurnata jwaqqfu x-xogħlijiet ta' IM għal bini ta' triq li biha skont huma"se jinqered raba' maħdum fuq art ODZ."